Diari Oficial de la Generalitat Valenciana


Sumari del DOGV 2992, del 15-05-1997 (1997/7611)

DECRET 164/1997, de 13 de maig, del Govern Valencià, pel qual s'aprova l'oferta pública d'ocupació de personal docent no universitari dependent de la Conselleria de Cultura, Educació i Ciència, de la Generalitat Valenciana, per a 1997.
-------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/05/13/164/dof/vci/html**

### Dades del document

Número de DOGV
:   2992

Data del DOGV
:   15-05-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/7611


Data del document
:   13-05-1997

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

DECRET 164/1997, de 13 de maig, del Govern Valencià, pel qual s'aprova l'oferta pública d'ocupació de personal docent no universitari dependent de la Conselleria de Cultura, Educació i Ciència, de la Generalitat Valenciana, per a 1997.
  
L'article 31.1, primer paràgraf, de la Llei 4/1996, de 30 de desembre, de Pressupostos de la Generalitat Valenciana per a l'exercici de 1997, estableix que «durant l'any 1997, les convocatòries per a l'ingrés de nou personal es concentraran en els sectors, les funcions i els grups que es consideren prioritaris», i el punt 2 de l'esmentat article afegeix que «el Govern Valencià podrà autoritzar, a proposta de la Conselleria de Presidència o, si escau, de les conselleries competents per raó de la matèria, i amb l'informe favorable previ de la Conselleria d'Economia i Hisenda, la convocatòria d'aquelles places dotades amb assignació pressupostària que siguen estrictament necessàries per al funcionament dels serveis públics i que es troben desenvolupades de manera interina o temporal».
  
  
L'article 5 del Reial Decret 850/1993, de 4 de juny, pel qual es regula l'ingrés i l'adquisició d'especialitats en el cossos de funcionaris docents a què fa referència la Llei Orgànica 1/1990, de 3 d'octubre, d'Ordenació General del Sistema Educatiu, estableix com a condició la publicació de l'oferta d'ocupació docent prèvia a la realització de les convocatòries per a la provisió de les places vacants autoritzades en les esmentades ofertes d'ocupació.
  
Per tot això, a proposta del conseller de Cultura, Educació i Ciència, amb l'informe favorable previ de la Conselleria d'Economia, Hisenda i Administració Pública, oïts els sindicats de l'ensenyament representats en la mesa sectorial del dia 26 de març de 1997, i amb la deliberació prèvia del Govern Valencià en la reunió del dia 13 de maig de 1997,
  
  
DECRETE
  
  
Article primer
  
En compliment de l'article 31 de la Llei 4/1996, de 30 de desembre, de Pressupostos de la Generalitat Valenciana per a l'exercici de 1997, en relació amb l'article 22 del Decret Legislatiu de 24 d'octubre de 1995, del Govern Valencià , pel qual s'aprovà el text refós de la Llei de la Funció Pública Valenciana; l'article 2 del Decret 69/1986, de 2 de juny, del Govern Valencià i el que preveu la disposició addicional desena, apartat 1, i la disposició addicional catorzena, apartats 2 i 3, de la Llei Orgànica 1/1990, de 3 d'octubre, d'Ordenació General del Sistema Educatiu, s'aprova l'oferta pública d'ocupació docent per a l'any 1997 en els termes que s'estableixen en aquest decret.
  
  
  
Article segon
  
1. D'acord amb el que estableix la Llei 13/1982, de 7 d'abril, d'Integració Social de les Persones amb Minusvalideses, en les proves selectives, incloses les corresponents a la promoció interna, seran admeses les persones amb minusvalideses en igualtat de condicions que la resta d'aspirants.
  
Les convocatòries per a la provisió de llocs de aquesta oferta no establiran exclusions per minusvalideses, llevat el casos que siguen incompatibles amb l'exercici de les tasques o funcions corresponents.
  
2. S'establirà una reserva no inferior al 3% de les vacants per a ser cobertes entre personal amb discapacitats de grau igual o superior al 33%, de manera que progressivament s'assolisca el 2% dels efectius totals del personal docent de la Generalitat Valenciana sempre que superen les proves selectives. L'opció de llocs reservats haurà de formular-se en la sol·licitud de participació en les convocatòries, cosa que hi haurà de ser indicat expressament.
  
  
  
Article tercer
  
En l'oferta s'inclouen les vacants dotades en els pressupostos de la Generalitat Valenciana per a 1997, la provisió de les qual es preveu realitzar durant aquest exercici, amb el detall següent:
  
Funcionaris del grup B: Cos de mestres: 950
  
  
Article quart
  
Per donar compliment a allò que preveuen les disposicions addicionals desena, número 2, i catorzena, números 2 i 3, de la Llei Orgànica d'Ordenació General del Sistema Educatiu, podran adquirir la condició de catedràtic el nombre de professors següents:
  
  
- Cos de professors d'Ensenyament Secundari: 490
  
- Cos de professors d'Escola Oficial d'Idiomes: 6
  
- Cos de professors d'Arts Plàstiques i Disseny: 4
  
  
DISPOSICIÓ ADDICIONAL
  
  
La instrumentació de les proves selectives per a l'ingrés en l'administració de la Generalitat Valenciana, que es deriven de les convocatòries objecte de aquesta oferta pública d'ocupació, es realitzarà per mitjà de la Conselleria de Cultura, Educació i Ciència. Aquestes proves es concretaran en les respectives convocatòries pel que fa al nombre de vacants i a la naturalesa jurídica de les mateixes.
  
  
DISPOSICIONS FINALS
  
  
Primera
  
Els llocs de treball inclosos en aquesta oferta pública d'ocupació no podran tenir cap modificació en la seua classificació fins que no s'hagen realitzat les corresponents proves selectives i que s'hagen proveït els corresponents llocs de treball.
  
  
Segona
  
Aquest decret entrarà en vigor l'endemà de publicar-se en el Diari Oficial de la Generalitat Valenciana.
  
  
València, 13 de maig de 1997
  
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
  
El conseller de Cultura, Educació i Ciència,
  
FRANCISCO CAMPS ORTIZ


Còpia Permalink ELI